 **30.6.22**

**ELIF**

**Καθημερινή δραματική σειρά στο Star**

**Δευτέρα έως Παρασκευή στις 07:00**

**Δευτέρα 18/7**

**Επεισόδιο 1099**

Η Ασλί πρέπει να επιστρέψει στην εταιρεία και να συνεχίσει να εργάζεται για τον Κερέμ, ακόμα κι αν δεν το θέλει. Πραγματικά δεν έχει άλλη επιλογή από το να συνεχίσει να εργάζεται, εκτός και αν μπορεί να πληρώσει αποζημίωση για την αποχώρησή της από την εταιρία. Είναι μέρα επισκεπτηρίου για τη Μελέκ στη φυλακή και η Ελίφ θέλει να δει τη μητέρα της. Ως εκ τούτου, δανείζεται το τηλέφωνο της Γκιουλσούμ και τηλεφωνεί στην Ασλί. Της ζητάει να την πάει να δει τη μητέρα της και η Ασλί της το υπόσχεται. Το πρόβλημα είναι ότι δεν ξέρει αν ο Κερέμ θα την αφήσει. Όταν πηγαίνει στο γραφείο του Κερέμ για να ζητήσει άδεια, βλέπει τον Μαχίρ και εκείνος τη βοηθά να αντιμετωπίσει το πρόβλημα, λέγοντάς της να περιμένει μέχρι να φύγει ο Κερέμ. Η Ασλί περιμένει μέχρι ο Κερέμ να φύγει από την εταιρεία για μια ημερήσια συνάντηση. Όταν φεύγει, η Ασλί προσπαθεί να βγει έξω αλλά την βλέπει ο Κερέμ. Η Ασλί προσπαθεί να εξηγήσει την κατάσταση αλλά δεν αναφέρει την υπόσχεση που έχει δώσει στην Ελίφ. Ο Κερέμ δεν την αφήνει να φύγει από την εταιρία. Η Ελίφ αισθάνεται συντετριμμένη και τόσο αναστατωμένη όταν ακούει ότι δεν θα μπορέσει να δει τη μητέρα της εκείνη την ημέρα και η Ασλί νιώθει άσχημα επειδή απογοήτευσε την Ελίφ, εξαιτίας του Κερέμ. Η Ασλί θυμώνει ακόμη περισσότερο με τον Κερέμ. Μετά τα

άσχημα νέα, η Ελίφ βγαίνει να πάρει λίγο καθαρό αέρα στον κήπο και μια μεγάλη έκπληξη την περιμένει…

**Τρίτη 19/7**

**Επεισόδιο 1100**

Η Ελίφ ευχαριστεί τον Κερέμ επειδή την πήγε να επισκεφθεί τη μητέρα της. Δεν θέλει όμως να μάθει κανείς ότι πήγε στη μητέρα της εξαιτίας της Κιγιμέτ. Εν τω μεταξύ, η ζωή στη φυλακή φαίνεται πολύ πιο εύκολη για τη Μελέκ μετά την επίσκεψη της κόρης της. Αρχίζει να αισθάνεται ξανά ελπίδα και μοιράζεται τις σκέψεις της με την Γκαρίς. Η Γκαρίς της λέει ότι είναι τα γενέθλια της Τσιτσέκ και αποφασίζουν να οργανώσουν ένα πάρτι γενεθλίων-έκπληξη για την κοπέλα. Ετοιμάζουν μια τούρτα, βρίσκουν ένα ωραίο δώρο και κάνουν έκπληξη στην Τσιτσέκ. Η Τσιτσέκ νιώθει μεγάλη χαρά όταν βλέπει την έκπληξη. Η Φιντάν και η Νεσρίν δεν χαίρονται που όλοι είναι χαρούμενοι και τα πηγαίνουν καλά. Στο μεταξύ, η Χουμεϊρά και ο Λεβέντ αρχίζουν να φλερτάρουν και να έρχονται πιο κοντά. Η Ασλί είναι ακόμα θυμωμένη με τον Κερέμ για όλα όσα έχουν συμβεί. Αργότερα, έρχεται αντιμέτωπη μαζί του και του λέει πράγματα για τα οποία θα μετανιώσει πολύ αργότερα όταν μάθει ότι ο Κερέμ πήγε τελικά την Ελίφ να δει τη Μελέκ στη φυλακή…

**Τετάρτη 20/7**

**Επεισόδιο 1101**

Ο Κερέμ και η Ελίφ περνούν λίγο χρόνο μαζί στο θερμοκήπιο. Η Ελίφ βλέπει ένα λουλούδι και το βρίσκει πολύ όμορφο. Αποφασίζει να μεγαλώσει ένα ίδιο λουλούδι και να το πάει στη μητέρα της την επόμενη φορά, που θα την επισκεφθεί. Δείχνει επίσης το λουλούδι στη Ματσιντέ, της λέει την ιδέα της και η Ματσιντέ συγκινείται με την ωραία της σκέψη. Η Κιγιμέτ έχει άλλα σχέδια για το λουλούδι. Δεν αντέχει τη Μελέκ και την Ελίφ, γι' αυτό σπάει τη γλάστρα σε κομμάτια. Από την άλλη, η Μπιρτσέ εξακολουθεί να νιώθει απελπισία στην ιδέα πως ο Ακίν δεν θα επιστρέψει. Η Φιλίζ αισθάνεται άσχημα που αυτή και ο Ακίν «συνωμοτούν» πίσω από την πλάτη της Μπιρτσέ. Η Μπιρτσέ ακολουθεί συνεχώς το προφίλ των κοινωνικών μέσων του Ακίν ελπίζοντας να δει κάτι που θα της «μαρτυρήσει» αν ο Ακίν θα μείνει στο εξωτερικό ή θα επιστρέψει. Μετανιώνει που δεν είπε «ναι» στον Ακίν και συνειδητοποιεί ότι ήταν δειλή. Στο μεταξύ, ο Εμιρχάν είναι ακόμα θυμωμένος με τον Σαφάκ, νομίζοντας ότι τον ταπείνωσε μπροστά στους φίλους του. Αυτή η κατάσταση ενοχλεί τον Σαφάκ και αρχίζει να αναρωτιέται αν είναι ικανός να γίνει πατέρας. Τέλος, ο Κερέμ υποπτεύεται ότι η Ασλί και ο Μαχίρ έχουν σχέση και αρχίζει να έχει απροσδόκητες αντιδράσεις…

**Πέμπτη 21/7**

**Επεισόδιο 1102**

Ενώ η Μπιρτσέ μαζεύει τα πράγματα του Ακίν στην εταιρία, λυπάται πολύ που δεν του είπε να μείνει. Την ίδια στιγμή στην πόρτα εμφανίζεται ο Ακίν. Η Μπιρτσέ είναι τόσο χαρούμενη όταν βλέπει τον Ακίν. Η Κιγιμέτ καταστρέφει τα λουλούδια, που φροντίζει η Ελίφ για να τα πάει στη μητέρα της. Η Ελίφ λυπάται πολύ όταν το βλέπει αυτό. Ενώ η Μελέκ πιστεύει ότι δεν θα μπορέσει να βγει από τη φυλακή, η Γκάρις την καθησυχάζει και της λέει ότι ο Μαχίρ θα τη βγάλει από τη φυλακή. Η Φικρέτ έρχεται στην έπαυλη για να μιλήσει με όλους. Η Kιγιμέτ ταράζεται όταν βλέπει τη Φικρέτ. Η Κιγιμέτ προσπαθεί να εμποδίσει τη συνομιλία της Ματσιντέ με τη Φικρέτ. Η Κιγιμέτ δεν θέλει να αφήσει μόνη της τη Ματσιντέ αλλά η Φικρέτ δεν το επιτρέπει…

**Παρασκευή 22/7**

**Επεισόδιο 1103**

Η Φικρέτ επισκέπτεται την έπαυλη και ζητά να μιλήσει με όλους για να βρει τα στοιχεία, που λείπουν για την υπόθεση της Μελέκ. Η Χουμεϊρά και η Ματσιντέ συμφωνούν να τη βοηθήσουν, αλλά η Κιγιμέτ τη δυσκολεύει. Συμφωνεί να τη συναντήσει μετά την επιμονή της Χουμεϊρά. Η Φικρέτ της υποβάλει πολύ ύποπτες ερωτήσεις. Η Κιγιμέτ νιώθει στριμωγμένη και κατηγορεί τον Μαχίρ στο τηλέφωνο για ό,τι συνέβη, μετά την αποχώρηση της Φικρέτ. Ο Μαχίρ της λέει ότι θα αλλάξει θέση με τη Μελέκ σύντομα και την κάνει έξαλλη. Η αρτηριακή πίεση της Ματσιντέ αυξάνεται και νιώθει άρρωστη. Η Κιγιμέτ κατηγορεί τη Φικρέτ ότι την αναστάτωσε και προσπαθεί να πάρει τον Κερέμ με το μέρος της. Η Φικρέτ δουλεύει όλη τη νύχτα για να βρει στοιχεία. Ο Κερέμ την επισκέπτεται έξαλλος για να ρωτήσει για την ανάκρισή της. Η Φικρέτ δείχνει υπομονή στο ξέσπασμα του και τον πείθει να την ακούσει. Του δείχνει πολύ σημαντικά στοιχεία, που αποδεικνύουν την αθωότητα της Μελέκ. Ο Ακίν επιστρέφει από την Ιταλία και προσπαθεί να κερδίσει την καρδιά της Μπιρτσέ. Την προσκαλεί σε ένα κυριακάτικο πρωινό στην ακτή. Η Μπιρτσέ ενθουσιάζεται πολύ αλλά κάνει ένα ηλίθιο λάθος ενώ κοροϊδεύουν ο ένας τον άλλον και λέει ένα ψέμα, ότι έχει ένα νέο αγόρι στη ζωή της. Η Χουμεϊρά και ο Κερέμ συζητούν τις λεπτομέρειες των στοιχείων, που μοιράστηκε μαζί τους η Φικρέτ. Αρχίζουν να πιστεύουν την πιθανότητα της αθωότητας της Μελέκ, αλλά δεν μπορούν να σκεφτούν κανέναν άλλο για να κατηγορήσουν…

 [**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας